**AaB søger assistenttræner til U14 & 15 Liga 1-piger**

AaB af 1885 Kvinde-/pigeafdelingen søger nye assistenttrænere til U14 & 15 Liga 1-piger.

AaB er en fodboldklub i rivende udvikling på kvinde-/ pigesiden, og klubbens førstehold er i 1 Div. Vi har ambitioner og forventninger om, at vi skal spille fast med her de næste mange år.

AaB pige elite afd. er en vigtig fødekanal til klubbens seniorafdeling, og en stor del af de nuværende seniorspillere er “udviklet” på holdet.

Som assistenttræner i AaB forventer vi, at du er fodboldfaglig kompetent, ambitiøs, empatisk og motiverende. Derudover er du mødestabil og kan deltage i 1-2 ugentlige træninger, hjemme- og udekampe samt indgå i turnus på klubbens talentcenter.

Du har minimum C-licens, og vi hjælper dig naturligvis gerne med at bygge på dine fodboldfaglige kompetencer, hvis du ønsker det.

Til gengæld tilbydes du:

* Adgang til optimale forhold i en professionel fodboldklub
* Sparring med og støtte fra holdets cheftræner
* En flok topmotiverede piger, som er ambitiøse og træningsparate
* Opbakning fra én af Danmarks dygtigste trænergrupper på kvinde-/pigesiden
* Trænergodtgørelse og tøjpakke efter nærmere aftale.
* Mulighed for deltagelse i trænerkurser og samlinger i DBU-regi

Hvis du har spørgsmål eller kommentarer til jobbet som assistenttræner i AaB, er du meget velkommen til at kontakte talentchef Morten Madsen på 4137 3017 eller på aab.talentchef@gmail.com

Hvis du allerede nu er klar til at ansøge om stillingen, så send en mail til aab.talentchef@gmail.com

*Ansættelse som træner i AaB er betinget af, at der afgives samtykke til indhentning af børneattest.*